text: HeimiðÁðrenn og aftanáDIYTítt heimLívsstílurSpyr serfrøðingarnarHeilsaPengapungurinUppskriftirDøgurðarDessertirHeilsugott
text: #000000
text: Nú hava Martin og eg verið í gongd við ‘Nybyggerne’ í nógvar vikur, og orkan byrjar at verða uppi. Tað hevur verið sera strævið at arbeiða 20 tímar um samdøgri, við bert einum frídegi millum hvørt rúmið. Vit skulu nú í holt við forgarðin. Vit hugsaðu aftur á, hvussu strævið tað var, bæði sálarliga og eisini kropsliga, at gera bakgarðin og tí vóru vit klár upp á, at tað eisini fór at vera strævið í forgarðinum. Vit høvdu ikki nógv hugskot til, hvat vit skuldu hava ella byggja í forhavanum. Fyri okkum er ein forgarður ein partur av húsinum, ið skal síggja flottur og innbjóðandi út og tað var tí vit royndu at fara eftir.
text: #000003
text: Partur 1: At vera nýbyggjariPartur 2: Høvdu vit vitað tað bleiv so stræviPartur 3: Gólv við íblástri úr føroysku grótbrotunumPartur 4: Onga hóming hvussu leingi nakað tók at gera5 Partur: Stríddust í hálvan annan tíma at fáa barrina uppá pláss6 Partur: Leypur úr Føroyum við í innrættingini7 Partur: Vanliga høvdu vit ongantíð valt ein svartan køk8 Partur: Tíbetur var gólvið á lagri
text: #000004
text: Av tí, at vit nú høvdu vunnið tvey rúm á rað og høvdu meira penning, ætlaðu vit at fáa fatur á einum stórum eik træið. Tíverri var árstíðin ikki til at heinta stór trø, so vit keyptu tað størsta træið, ið vit funnu. Træið var eini 4 metrar høgt, men træbulurin var ikki eins tjúkkur, sum vit høvdu vónað. Træið varð plantað í miðjuni av grasplenuni ella har á leið.
text: #000005
text: Vit vóru samd um, at vit ynsktu gras í forgarðinum. Hesumeðin húsini varð mold á grundini, og tí var klárt at leggja gras á. Vit keyptu nakrar stórar runnar, ið vit plantaðu fyri at skerma av til grannan. Hesir runnarnir verða sjálvandi tættari við árunum. Vit ætlaðu at seta ein garð upp út til vegin, men vit fingu at vita, at hetta ikki var ein møguleiki.
text: #000006
text: Vit valdu at leggja flisar fram við húsinum av tí, at flisarnir lógu í innkoyringini frammanundan. Fyri at bjarga hallinum millum flisar og gras, gjørdu vit eitt blómubeð, ið varð innrammað av gróti. Vit ynsktu at hava okkurt føroyskt í forgarðinum, og tí lagaðu vit ein varða. Varðin er ein vegvísari, og á tann hátt kann eg altíð vera vís í, at Martin altíð finnur vegin heim til mín, tá hann er úti og siglir.
text: #000007
text: Av tí at økini vóru sera nógv í forgarðinum, handlaði tað um at hugsa um hvussu vit skjótast og best kundu koma í mál. Frammanfyri inngongini var eitt øki, ið var sera væl egnað til ein bonk. Vit hugsaðu, at tað hevði verið vakurt við eitt sindur av blómum her eisini og tí var upplagt, at seta bonkin og planturnar saman. Vit nýttu urtapottarnar sum bein til bonkin og bygdu eitt lítið borð í horninum. Vit vunnu nógva tíð við tí loysnini, og harafturat fekk bonkurin eitt festligt ískoyti. Tað ljóðaði á dómarunum, at tey vóru sera bergtikin av honum.
text: #000008
text: Í forgarðinum var eisini ein skúrður, ið skuldi innrættast. Vit valdu at bíða við skúrinum, til vit vóru liðug við restina. Krøvini til ein tílíkan skúrð kundu ikki vera ov høg, hugsaðu vit. Fyri at fáa so nógv burturúr tí lítla plássinum inni í skúrinum, bygdu vit nakrar goymslukassar á hjólum, ið koyrdu undir einari lítlari borðplátu, so møguleiki var fyri, at seta ymiskt frá sær.
text: #000009
text: Tað var sera stuttligt at gera forgarðin av tí, at vit vóru uttanfyri og sóu tí meira til okkara nábúgvar. Vit høvdu búð í húsinum í nógvar vikur, og vóru blivin so tøtt við hini pørini. Tey eru øll vorðin nøkur av okkara tættastu vinfólkum. Í forgarðinum høvdu vit millum annað eitt hugnaligt kvøld saman, har vit hugnaðu okkum um bálið, hóast eingin av okkum hevði tíð til tað.
text: #000011
text: Forgarðurin er liðugur, og nú manglar bert stovan og finalan. Mikudag, altso 25. november (2020) ,verður finalan. Tað gongur fyri seg á tann hátt; at fyrst verður stovan víst, ið er ein vanligur partur, og í framhald av seinasta partinum, verður ein beinleiðis finala.
text: #000012